Rachel Berry

Rachel Barbra Berry on kuvitteellinen televisiohahmo sarjassa Glee, joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa AVA. Hahmoa näyttelee Lea Michele, joka on ollut sarjassa sen pilottijaksosta lähtien. Rachelin hahmon kehittivät Gleen luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja Uusien Tuulien toinen entisistä kapteeneista sekä valmistunut opiskelija NYADA:ssa. Sarjan viimeisessä jaksossa Berry voittaa Tony-palkinnon. 

 Hahmo 

Rachel on koulun pohjasakkaa, sillä hän kuuluu koulun glee-kerhoon. Rachelilla on kaksi isää, joista toinen on hänen biologinen isänsä, mutta kukaan ei tiedä kumpi. Hänen biologinen äitinsä on Shelby Corcoran (Idina Menzel), Vocal Adrenalinen ohjaaja.

Ensimmäinen tuotantokausi

Sarjan alussa Rachel ihastuu Finn Hudsoniin. He jakavat ensimmäisen suudelmansa koulun auditoriossa, jonka jälkeen Rachel toivoo Finnin alkavan seurustella hänen kanssaan, mutta Finn ei lämpene ajatukselle. 
Rachel alkaa seurustella Noah "Puck" Puckermanin kanssa. Puckin huomatessa, että seurustelu tuhoaa hänen mainettaan koulussa, ja myöhemmin Rachelin tajutessa Puckin olevan ihastunut Quinn Fabrayyn ja että hän itse on vielä ihastunut Finniin, he eroavat. 

Laulaessaan kappaleen "Endless Love", Rachel tajuaa, että hänellä on tunteita Williä kohtaan. Rachel alkaa välittömästi käyttäytyä romanttisesti Williä kohtaan Willin yrittäessä pysäyttää hänet. Vasta Willin vanhan ihastuksen puhuessa Rachelille hän tajuaa, kuinka sopimattomasti oli käyttäytynyt.

Rachel tapaa kirjastossa Vocal Adrenalinen pääsolistin, Jesse St. Jamesin, ja ihastuu, mikä tekee muut kuorolaiset vihaisiksi. Kuorolaiset päättävät, ettei Rachel voi jatkaa kuorossa ellei eroa Jessestä. Rachel ja Jesse päättävät jatkaa suhdettaan, mutta pitää sen salassa muilta. Myöhemmin Rachel ja Jesse eroavat, kun Rachel tajuaa Jessen vain pelanneen kanssaan. 

Juuri ennen glee-klubin esiintymistä alueellisissa karsinnoissa Finn myöntää rakkautensa Rachelille, ja he alkavat seurustella.

Toinen tuotantokausi

Rachel raivostuu saatuaan tietää, että Finn menetti neitsyytensä Santanalle. Loukattu Rachel yrittää saada Puckin kanssaan sänkyyn, ja he suutelevatkin, mutta Puck kieltäytyy vedoten siihen ettei voi tehdä tätä toista kertaa Finnille. Rachel kertoo totuuden Finnille, joka jättää tämän ja alkaa seurustella Quinnin kanssa. 

Yrittäessään painostaa glee-klubilaisia eeppiseen esitykseen alueellisissa kisoissa Rachel ehdottaa, että he tekisivät alkuperäisiä kappaleita kilpailuun. Ensimmäisessä yrityksessään hän laulaa tekemänsä kappaleen "My Headband", joka alittaa reilusti kisan tason, mutta ryhmänumerossa "Loser Like Me" klubilaiset voittavat tiensä seuraaviin, kansallisiin kisoihin.
Rachelin ex-poikaystävä, Jesse, palaa ja yrittää saada Rachelin takaisin itselleen. Finn tulee mustasukkaiseksi ja jättää Quinnin. Hän suutelee Rachelia heidän yhteisen duettonsa jälkeen suuren yleisön edessä, ja he palaavat takaisin yhteen.

Kolmas tuotantokausi

Kolmannella kaudella Rachel päättää hakea NYADA -nimiseen yliopistoon, ja saadakseen lisäpisteitä, hän pyrkii mm. lukionsa West Side Storyn Mariaksi (hän lopulta saakin roolin) ja oppilaskunnan puheenjohtajaksi. Hän luopuu jälkimmäisestä tajutessaan sen loukkaavan samaan tehtävään pyrkivää Kurtia liikaa. Yrittäessään auttaa Kurtia puheenjohtajaksi hän sabotoi äänestystä, ja rehtori Figgins luulee Kurtin olevan syypää. Rachel paljastaa olevansa oikea syyllinen, ja hänet erotetaan viikoksi, eikä hän saa osallistua aluekisoihin. Uudet Tuulet kuitenkin voittavat kisat. 

Finn kosii Rachelia jaksossa "Se suuri kysymys", mutta Rachel ei vastaa kosintaan, sillä hän tarvitsee miettimisaikaa. Rachel kertoo kosinnasta Mercedesille ja Kurtille. Myös Quinn saa tietää asiasta ja kehottaa Rachelia kieltäytymään, koska tällä on upea ura edessään ja hänen tulisi jättää mennyt taakseen. Rachel hyväksyy Finnin kosinnan, sillä hän ymmärtää, ettei koskaan voisi rakastaa ketään muuta. He päättävät mennä naimisiin heti, mutta kun morsiusneito Quinn joutuu auto-onnettomuuteen, tapahtuma perutaan. 

Rachel menee kipsiin NYADA:n koe-esiintymisissä ja epäonnistuu elämänsä tilaisuudessa. Kun koulussa on päättäjäisjuhlien aika, Rachel järjestää päättäjäisten vastaiset juhlat kaikille, jotka eivät halua mennä juhliin. Myöhemmin hän tajuaa menettävänsä elämänsä parhaan tilaisuuden ja päättää lähteä päättäjäisiin. Rachel äänestetään vuoden päättäjäiskuningattareksi, ja Finn puolestaan nimitetään vuoden päättäjäiskuninkaaksi. Rachel ei luovu unelmastaan päästä NYADA:an ja yrittää epätoivoisesti saada toisen mahdollisuuden. Tinan avulla hän saa kuin saakin sen, lopulta päästen NYADA:an. Finn ja Kurt eivät kuitenkaan pääse hakemiinsa yliopistoihin, jolloin Rachel päättää jäädä Limaan vuodeksi auttamaan ystäviään.

Valmistumisen jälkeen Finn ja Rachel ovat matkalla uudelleenjärjestettyihin häihinsä, kun Finn pysähtyy rautatieasemalla. Hän kertoo, että eroaa Rachelista eikä ole tulossa hänen mukaansa New Yorkiin, koska aikoo liittyä armeijaan, ja haluaa Rachelin seuraavan unelmaansa. Hän ei halua Rachelin jumittuvan toiseksi vuodeksi Ohioon niin kuin hän oli suunnitellut. Jäähyväisten jälkeen Finn laittaa Rachelin seuraavalla junalla kohti New Yorkia. Rachel itkee, mutta on haltioitunut päästessään New Yorkiin.

Neljäs tuotantokausi

Neljännen kauden alussa Rachel tutustuu Brody Westoniin, NYADA:n opiskelijaan. Hän yrittää myös epätoivoisesti saada tanssinopettajansa Cassandra Julyn uskomaan, että hänessä on ainesta tähdeksi. Jaksossa "Makeover", Rachel tekee muodonmuutoksen Kurtin ja Isabelle Wrightin avustuksella. Rachel suutelee myöhemmin Brodya, juuri ennen kuin löytää Finnin ovensuusta. Selviää, että Finn erotettiin armeijasta ammuttuaan vahingossa itseään jalkaan puhdistaessaan kivääriään, ja että hän halusi palata takaisin Rachelin luo. Finn on murtunut nähtyään kemian Rachelin ja Brodyn välillä ja lähtee. 

Rachel kertoo kuinka vihasi Finniä, joka laittoi hänet junaan ja jätti hänet, mutta päästessään New Yorkiin ymmärtäneensä, kuinka Finnin oli täytynyt rakastaa häntä ja kuinka vaikeaa se oli ollut. Se, että hän ei ollut ottanut Racheliin yhteyttä neljään kuukauteen ja nyt häipyi sanaakaan sanomatta oli kuitenkin liikaa. Finn sanoo Rachelille halunneensa antaa hänelle vapauden, mistä Rachel kimpaantuu ja sanoo ettei tarvitse Finniä antamaan hänelle vapautta, koska on aikuinen nainen ja tekee päätöksensä itse. Finn kertoo Brodyn olevan kaikkea, mitä hän ei itse ole. Parempi laulaja Broadway-tasolla ja ruumiinrakenteeltaankin paljon lihaksikkaampi kuin hän itse. Hän on vain hädin tuskin valmistunut mies, jonka elämällä ei ole tarkoitusta. Rachel jättää Finnin ja tämä murtuu. Myöhemmin Finn raivoaa Rachelille tämän saapuessa takaisin Ohioon Grease-musikaalin esitykseen ja huomaa tämän itkevän. Finn tajuaa Rachelin itkevän Brodyn vuoksi, ja kertoo että on parempi etteivät hän ja Rachel ole enää missään yhteyksissä, mihin Rachel suostuu.

Finn jatkaa töitään uusien tuulien ohjaajana Willin ollessa poissa. Rachel ja Finn ystävystyvät uudelleen Willin ja Emman häissä, ja  myöhemmin he päätyvät sänkyyn. Lähdettyään aamulla Limasta Rachel nähdään tekemässä raskaustestiä, joka osoittautuu positiiviseksi. Rachel käy lääkärissä ja käy ilmi, että testi oli ollut väärässä. Hän eroaa Brodystä saatuaan selville, että Brody on miespuolinen ilotyttö. Rachel koe-esiintyy Funny Girl -musikaaliin, ja hänet kutsutaan koe-esiintymään uudelleen musikaalin päähenkilön, Fanny Bricen rooliin.

Luokka:Glee-sarjan hahmot